Intervista Dimitrios Droutsas dwar il-protezzjoni tad-data L-iskandlu dwar il-programm ta' sorveljanza tal-massa ta' l-Stati Uniti fuq l-Ewropa kkawża terremot fir-relazzjonijiet transatlantiċi. Il-MPE qablu li se tkun sfida kbira sabiex ir-rapport ta' ħbiberija jerga' jinbena fid-dawl ta' l-iskandlu tal-programm Prism. Aħna ddiskutejna l-kwistjoni ma' r-rapparteur Grieg Dimitris Droustas (S & D), dwar l-impatt ta' dan l-iskandlu rigward ir-relazzjonijiet transatlantiċi. Temmen li dan l-iskandlu jista' jipperikola l-ftehim ta' kummerċ ħieles mal-Istati Uniti u x'taħseb mir-rispons tal-Istati Uniti? Dawn ir-rivelazzjonijiet kienu xokkanti, iżda l-Ewropej għandhom id-dritt mhux biss li jiġu protetti, iżda li jkunu infurmati dwar dak li qed jiġri. Dan ma jistax ikun mistenni mill-gvernijet. Dan huwa għaliex l-irwol tal-Parlament Ewropew huwa saħansitra aktar importanti. Aħna tlabna li tinfetaħ inkjesta sabiex tinvestiga dan l-iskandlu u hekk sar. Il-ftehim ta' kummerċ ħieles huwa ta' importanza kbira ħafna, u l-UE hija impenjata f' dan ir-rigward. Min-naħa l-oħra, ma nistgħux nisagrifikaw id-drittijiet fundamentali taċ-ċittadini. Personalment, naħseb li ċ-ċittadini Ewropej se jkunu qiegħdin iħabtu wiċċhom ma' iktar rivelazjonijiet skomdi. Jekk se jkunx hemm konsegwenzi fuq in-negozjati, jiddependi kollox mill-iżviluppi ta' dan l-iskandlu. Ir-rapporti jissuġġerixxu li l-Istati Uniti mhuwiex l-uniku pajjiż involut f'programm ta' sorveljanza tal-massa. Kemm huwa importanti li jiġu implimentati regoli tal-proċeduri ġewwa l-Ewropa? Jien naħseb li aħna għandna livell għoli ta' protezzjoni tad-data personali taċ-ċittadini tagħna. Għandna nagħmlu dak kollu li huwa possibbli sabiex jinżamm dan il-livell.Nappella lill-Kummissjoni sabiex ma tippermettix li tbaxxi l-livell ta' protezzjoni preżenti. Iktar informazzjoni Stqarrija għall-Istampa Stqarrija għall-Istampa Aqsam din il-paġna ma' ħaddieħor: Irreġistra biex tirċievi l-aġġornamenti b'mail